Document ID: 32013R0531

IZVEDBENA UREDBA KOMISIJE (EU) št. 531/2013
z dne 10. junija 2013
o spremembi Uredbe (ES) št. 341/2007 glede sistema uvoznih dovoljenj za česen zaradi pristopa Hrvaške
EVROPSKA KOMISIJA JE -
ob upoštevanju pogodbe o pristopu Hrvaške in zlasti člena 3(4) Pogodbe,
ob upoštevanju akta o pristopu Hrvaške in zlasti člena 41 Akta,
ob upoštevanju naslednjega:
(1)
Uredba Komisije (ES) št. 341/2007 (1) določa odprtje in upravljanje tarifnih kvot ter uvaja sistem uvoznih dovoljenj in potrdil o poreklu za česen in nekatere druge kmetijske proizvode, uvožene iz tretjih držav.
(2)
Člen 4 Uredbe (ES) št. 341/2007 v zvezi s trgovci, ki lahko vložijo zahtevek za uvozna dovoljenja za česen v okviru tarifnih kvot, ki so odprte in se upravljajo na podlagi navedene uredbe, razlikuje med tradicionalnimi in novimi uvozniki.
(3)
Glede na pričakovani datum pristopa Hrvaške k Uniji 1. julija 2013 bi bilo treba določiti prehodna pravila, da bi uvozniki na Hrvaško lahko koristili uvozne kvote kot tradicionalni uvozniki. Ta pravila bi se morala uporabljati samo do takrat, ko bodo navedeni uvozniki lahko izpolnjevali obstoječa pravila.
(4)
Uredbo (ES) št. 341/2007 bi bilo zato treba ustrezno spremeniti.
(5)
Ukrepi iz te uredbe so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
Sprememba Uredbe (ES) št. 341/2007
Členu 4(2) Uredbe (ES) št. 341/2007 se doda naslednji četrti pododstavek:
„Za Hrvaško za obdobja uvoznih tarifnih kvot 2013/2014, 2014/2015 in 2015/2016:
(a)
se točka (a) prvega pododstavka ne uporablja in
(b)
„uvoz v Unijo“ se razume kot uvoz iz držav porekla, ki niso države članice Unije v sestavi na dan 1. julija 2013.“
Člen 2
Začetek veljavnosti
Ta uredba začne veljati pod pogojem in z dnem začetka veljavnosti Pogodbe o pristopu Hrvaške.
Ta uredba je v celoti zavezujoča in se neposredno uporablja v vseh državah članicah.
V Bruslju, 10. junija 2013

Labels: 17
3
6
18
15